મુંબઈ:એકતા કપૂર અને ઇમ્તિયાઝ અલી લૈલા મજનુની અનોખી પ્રેમકથા રૃપેરી પડદે લાવવાના છે. એકતાએ તાજેતરમાં જ આ ફિલ્મની ઘોષણા ટ્વિટર પર કરી હતી. એકતાએ ટ્વિટ કરતા કહ્યું હતું કે, લૈલા મજનુની એપિક સ્ટોરીને ઇમ્તિયાઝ અલી સાથે ફરીથી બનાવવા હું ઉત્સાહિત છું. આ એક એવી પ્રેમકથા છે જે કદી મરતી નથી કે જુની થતી નથી. આ ફિલ્મના સ્ટાર કાસ્ટ અંગે કોઇ ઘોષણા કરવામાં આવી નથી. ઉલ્લેખનીય છે કે ભૂતકાળમાં લૈલા મજનુ પર ફિલ્મ બની ગઇ છે જેમાં રિશી કપૂર, રંજીતા અને ડેનીએ મુખ્ય ભૂમિકા ભજવી હતી.